ስለኮሮና ቫይረስ በቂ መረጃ እንደሌላቸው አብመድ ያነጋገራቸው አርሶ አደሮች ተናገሩ፡፡
ባሕር ዳር፡ መጋቢት 15/2012 ዓ.ም (አብመድ) የቫይረሱን ወረርሽኝ ለመግታት እንደሀገርም እንደክልልም የተለያዩ ርምጃዎች እየተወሰዱ ነው፡፡ ትናንት የዓለም ጤና ድርጅት ዋና ዳይሬክተር ቴድሮስ አድሃኖም(ዶክተር) በሰጡት መግለጫ የኮሮና ቫይረስ በፍጥነት እየተስፋፋ ስጋትነቱ ጨምሯል። በዓለም አቀፍ ደረጃ በጥቂት ቀናት ውስጥም በመቶ ሺዎች የሚቆጠሩ ዜጎች በቫይረሱ ተጠቅተዋል። በሺዎች የሚቆጠሩትንም ሕይወት ቀጥፏል። በምዕራብ ደንቢያ ወረዳ ያነጋገርናቸው አርሶ አደሮች ዓለምን እያስጨነቀ ስላለው የኮሮና ቫይረስ ግልፅ የሆነ መረጃ እንዳልተሰጣቸው ተናግረዋል።